recursal/SuperWikiNEXT-32B huggingface dataset:
***মায়া মেমসাব*** (হিন্দি: माया मेमसाब, উর্দু: مایا میم صاحب‎‎, *মায়া* এবং ইংরেজিতে *মায়া: দ্য এনসেন্টিং ইল্যুশন* নামে পরিচিত) ১৯৯৩ সালের ভারতীয় চলচ্চিত্র। ফরাসি লেখক গুস্তাভ ফ্লোবেরের *মাদাম বোভারি* উপন্যাস অবলম্বনে চলচ্চিত্রটি প্রযোজনা এবং পরিচালনা করেছেন কেতন মেহতা। অভিনয় করেছেন শাহরুখ খান, দীপা সাহি, ফারুক শেখ, রাজ বব্বর, পরেশ রাওয়াল প্রমুখ। চলচ্চিত্রটি জাতীয় চলচ্চিত্র পুরস্কার (ভারত)- ১৯৯৩ এর বিশেষ জুরি পুরস্কার অর্জন করেছিল।

কাহিনীসংক্ষেপ
-------------

তরুণী, সুন্দরী ও বুদ্ধিমান মায়া (দীপা সাহি) তাঁর পিতার সাথে গ্রামাঞ্চলের এক প্রাসাদমঞ্চে বাস করেন। তার বাবা যখন স্ট্রোকের শিকার হন, তিনি স্থানীয় ডাঃ চারু দাসকে ডাকেন, যিনি তার সাইকেলটিতে এসে তার বাবার জন্য চিকিৎসার পরামর্শ দেন। সে প্রায়শই তার বাবার চেয়ে তাকে দেখার অজুহাতে আসে। শেষ পর্যন্ত তারা বিয়ে করেন, বছর কেটে যায় এবং চারু রোগীদের চিকিৎসা করতে ব্যস্ত, মায়াকে একা রেখে নিজের ভাগ্য এবং জীবন প্রতিফলিত করতে আর রুদ্র নামে এক যুবক তার জীবনে প্রবেশের খুব বেশি দিন নয় এবং এরপরে একটি বিষয়ও চলে। এটি বেশি দিন স্থায়ী হয় না, কারণ অনেক কম বয়সী লোক ললিত (শাহরুখ খান) এখন তার জীবনে প্রবেশ করে এবং তারা একটি উত্সাহী সম্পর্ক শুরু করে। তবে আবার মায়া শারীরিক প্রয়োজনের চেয়ে বেশি অপেক্ষা করায় সন্তুষ্ট হন না। সারাক্ষণ, এই উদাস গৃহবধু ব্যয়বহুল জিনিসের প্রতি আকৃষ্ট হয় এবং পোশাক ও আসবাবের জন্য বেপরোয়াভাবে ব্যয় করে, এমনকি যদি তাকে ঋণ নিতে হয় তবে। সে তার বাড়ি লালাজির কাছে বন্ধক করে দেয়। অবশেষে, বাস্তবতা তার সাথে ধরা দেয়। লালাজি তার বাড়ির দখল নেওয়ার জন্য আদালতের আদেশ এনেছে। রুদ্র এবং ললিত তাকে ছেড়ে চলে যায় এবং এর ফলে তাকে এমন এক রহস্যময় পানীয় পান করতে পরিচালিত হয় যা আগে রাস্তায় লোক জড়ো করে একজন গরীব মানুষ দ্বারা প্রচার করা হয়েছিলো, পানীয় পান করার পর মায়া অদৃশ্য হয়ে যান। এই দুটি ঘটনা তদন্তকারীদেরকে কে বা কী সত্য মায়াকে হত্যা করেছে তা অনুসন্ধানের জন্য ছেড়ে যায়।

অভিনয়ে
-------

* শাহরুখ খান - ললিত
* দীপা সাহি - মায়া
* ফারুক শেখ - চারু দাস
* রাজ বব্বর - রুদ্র
* পরেশ রাওয়াল - লালাজি

সঙ্গীত
------

সবগুলি গানের গীতিকার গুলজার; সবগুলি গানের সুরকার হৃদয়ানাথ মঙ্গেশকর।

| গান |
| --- |
| নং. | শিরোনাম | প্লেব্যাক | দৈর্ঘ্য |
| ১. | "ছায়া জাগি" | হৃদয়ানাথ মঙ্গেশকর |   |
| ২. | "এক হাসিনা নিগাহ কা" | ইরশাদ খান |   |
| ৩. | "খুদ সে বাতেঁ" | লতা মঙ্গেশকর |   |
| ৪. | "মেরে সারাহানে জ্বালাও স্বাপ্নে" | লতা মঙ্গেশকর |   |
| ৫. | "ও দিল বান্জারে" | লতা মঙ্গেশকর |   |
| ৬. | "ইয়ে শেহার বাড়া" | লতা মঙ্গেশকর |   |

তথ্যসূত্র
---------

1. ↑  "Shahrukh Khan Box Office Analysis: Hits, Flops, Blockbusters"। Indicine।
2. ↑  Devesh Sharma (২ নভেম্বর ২০১৬)। "Sex and Shah Rukh Khan…"। *filmfare.com*।
3. ↑  Sumit Rajguru (৩ ডিসেম্বর ২০১৭)। "Bollywood's Forgotten Stars: 10 bold facts about Maya Memsaab – Deepa Sahi"। *freepressjournal.in*।

বহিঃসংযোগ
---------

* ইন্টারনেট মুভি ডেটাবেজে *মায়া মেমসাব*  (ইংরেজি)
* আমাজনে — মায়া মেমসাব
ভাটিয়ারী হ্রদ [Bhatiari Lake]
ভাটিয়ারি এলাকা, ছবিতে ঢাকা-চট্টগ্রাম মহাসড়ক দৃশ্যমান (২০১০)
**ভাটিয়ারী (Bhatiari)** সমুদ্র আর পাহাড়ে ঘেরা ভ্রমণ পিপাসুদের একটি তীর্থস্থান, যা ভাটিয়ারী ইউনিয়ন পরিষদের (Bhatiari Union Council) অন্তর্গত। বাংলাদেশের ভূমি বৈচিত্রে চট্টগ্রামকে প্রকৃতির অপরূপ লীলাভূমি বলা হয়ে থাকে। বর্ণিল সাজে সজ্জিত চট্টগ্রামের প্রাকৃতিক স্থান সমূহের মধ্যে ভাটিয়ারীকে অন্যতম নয়নাভিরাম বলে ধরে নেয়া হয়। বাংলাদেশর সবচেয়ে বড় শিপইয়ার্ড রয়েছে যা সীতাকুণ্ড থানার ভাটিয়ারী ইউনিয়ন পরিষদে বিস্তৃত

আয়তন
-----

এ এলাকার আয়তন প্রায় ১৯.৪৩বর্গ কিলোমিটার (৪৮০০ একর)।

অবস্থান
-------

চট্টগ্রাম শহর হতে প্রায় ১৫ কি.মি. উত্তরে ভাটিয়ারী অবস্থিত। ভাটিয়ারীর পূর্বে রয়েছে হাটহাজারী, পশ্চিমে সন্দ্বীপ, দক্ষিণে সেলিমপুর এবং উত্তরে সোনাইছড়ি।

শিক্ষা
------

ভাটিয়ারীতে বর্তমানে ১০টি প্রাথমিক বিদ্যালয়, ২টি উচ্চবিদ্যালয় এবং একটি কলেজ রয়েছে । এছাড়া তিনটি মাদ্রাসা, দুইটি এতিমখানা এবং বেশকিছু কিন্ডারগার্টেন স্কুল রয়েছে। মাদাম বিবির হাট শাহজাহান উচ্চ বিদ্যালয় এ এলাকার সবচেয়ে পুরাতন বিদ্যাপীঠদের মধ্যে একটি। এটি ১৯০৫ সালে প্রতিষ্ঠিত হয়। প্রতিষ্ঠার সময় যদিও এটি মাদ্রাসা ছিল, স্বাধীনতার পর তা বিদ্যালয়ে রূপান্তরিত হয়।

চিকিৎসা
-------

ভাটিয়ারীতে জনসাধারণে চিকিৎসার সুবিধার্থে এ এলাকায় একটি মুক্তিযুদ্ধ মেমোরিয়াল হাসপাতাল প্রতিষ্ঠিত হয়। প্রতিদিন উল্লেখযোগ্য সংখ্যক মানুষ এখান থেকে চিকিৎসা সেবা গ্রহণ করে থাকে।

অর্থনীতি
--------

শীপ ব্রেকিংস বা জাহাজ কাটা শিল্প এ এলাকার অর্থনীতির মূল চালিকা। এলাকার প্রায় ৬০ শতাংশ জনগণের আয় এ শীপ ব্রেকিংসের উপর নির্ভর করে। এ অঞ্চলে ১৯৭৪ সালে সর্বপ্রথম জাহাজ ভাঙ্গা শিল্প গড়ে উঠে।

চিত্রশালা
---------

* ভাটিয়ারী হ্রদভাটিয়ারী হ্রদ
* হিলভিউ পার্ক অ্যান্ড ক্যাফের প্রবেশপথহিলভিউ পার্ক অ্যান্ড ক্যাফের প্রবেশপথ
* ভাটিয়ারী হ্রদভাটিয়ারী হ্রদ
* ভাটিয়ারী হ্রদভাটিয়ারী হ্রদ
* ক্যাফে ২৪ এ পানির ফোয়ারাক্যাফে ২৪ এ পানির ফোয়ারা
* ভাটিয়ারী হ্রদভাটিয়ারী হ্রদ
* সানসেট পয়েন্টসানসেট পয়েন্ট

তথ্যসূত্র
---------

1. ↑  "ভাটিয়ারী - চট্টগ্রাম জেলা-" `|ইউআরএল=` এর মান পরীক্ষা করুন (সাহায্য) (ইংরেজি ভাষায়)। সংগ্রহের তারিখ ২০১৮-১২-০৭। [*স্থায়ীভাবে অকার্যকর সংযোগ*]

উইকিমিডিয়া কমন্সে **ভাটিয়ারী** সংক্রান্ত মিডিয়া রয়েছে।
এই নিবন্ধটি বাংলা সাহিত্যের অন্যতম সেরা কবি সম্পর্কে। একই নামের অন্যান্য নিবন্ধের জন্য অক্ষয় কুমার (দ্ব্যর্থতা নিরসন) দেখুন।

**অক্ষয়কুমার বড়াল** (ইংরেজি: Akshay Kumar Boral; ১৮৬০ - ১৯ জুন ১৯১৯) হলেন উনিশ শতকের বাংলা সাহিত্যের অন্যতম শ্রেষ্ঠ বাঙালি কবি।

সংক্ষিপ্ত জীবনী
---------------

অক্ষয়কুমার বড়াল ১৮৬০ সালে বর্তমান ভারতের কলকাতার চোরবাগানে এক স্বর্ণব্যবসায়ীর পরিবারে জন্মগ্রহণ করেন। তাঁর পিতার নাম কালীচরণ বড়াল৷ তাঁদের আদিবাস হুগলী জেলার চন্দননগর৷ তাঁর প্রাথমিক শিক্ষা শুরু হয় কলকাতার হেয়ার স্কুলে। কিন্তু পড়াশোনায় তিনি উন্নতি করতে পারেননি। স্কুল শিক্ষা তিনি সমাপ্ত করতে পারেননি। প্রাতিষ্ঠানিক শিক্ষা বেশিদূর না এগোলেও আমৃত্যু তিনি জ্ঞান আহরণে ব্রতী ছিলেন। এ হিসেবে তাকে একজন স্বশিক্ষিত মানুষ বলে আখ্যায়িত করা যায়। স্কুল ত্যাগের পর অক্ষয়কুমার দিল্লি অ্যান্ড লন্ডন ব্যাংকের হিসাব বিভাগের কর্মচারী হিসেবে কর্মজীবন শুরু করেন। এখানে কয়েক বছর চাকরি করার পর নর্থ ব্রিটিশ লাইফ ইন্স্যুরেন্স কোম্পানিতে হিসাব সচিব পদে যোগ দেন। এই পদ থেকেই তিনি অবসর গ্রহণ করেছিলেন। ১৯১৯ সালের ১৯ জুন তারিখে তিনি মৃত্যুবরণ করেন।

সাহিত্যকর্ম
-----------

হেয়ার স্কুলের ছাত্র থাকা অবস্থায় অক্ষয়কুমার বড়াল বিহারীলাল চক্রবর্তীর কবিতার প্রতি আকৃষ্ট হয়েছিলেন। বিহারীলাল ছিলেন বাংলা গীতিকবিতার প্রবর্তক। তার অণুপ্রেরণায়ই বড়াল কবিতা রচনা শুরু করেছিলেন। *বঙ্গদর্শন* পত্রিকার ১২৮৯ বঙ্গাব্দের অগ্রহায়ণ সংখ্যায় তার প্রথম কবিতা *রজনীর মৃত্যু* প্রকাশিত হয়। রবীন্দ্রনাথ ঠাকুর অক্ষয়কুমার বড়ালকে "বিহারীলালের সাক্ষাৎ ভাবশিষ্য" নামে আখ্যায়িত করেছেন। বাংলা গীতিকবিতার ইতিহাসে তিনি *বড়াল কবি* নামে পরিচিত। তার কাব্য রচনার মূল বিষয় ছিল নিসর্গ, সৌন্দর্যবাদ, কল্পনামূলক প্রেম, শোক এবং মানববন্দনা। নারীপ্রেমের শান্তরস তার কাব্যের প্রধান বিশেষত্ব। তিনি মৃতা স্ত্রীর স্মৃতিচারণ করে *এষা* কাব্যগ্রন্থটি লিখেছিলেন। তিনি মার্জিত এবং বিজ্ঞানমনস্ক চিন্তাধারার অনুসারী ছিলেন।

সুকুমার সেন এর মতে ছন্দের চাতুর্যের দিকে বেশি ঝোঁক না থাকায় ভাবের প্রকাশ অকুন্ঠিত হয়েছে। তবে ভাবাবেগের তীব্রতায় কবি ভাষার উপর সর্বত্র তীক্ষ্ণ দৃষ্টি রাখতে পারেন নি।

### স্বরচিত গ্রন্থ

* *প্রদীপ* (১৮৮৪),
* *কনকাঞ্জলি* (১৮৮৫),
* *ভুল* (১৮৮৭),
* *শঙ্খ* (১৯১০),
* *এষা* (১৯১২),
* *চণ্ডীদাস* (১৯১৭)

### সম্পাদিত গ্রন্থ

* *রাজকৃষ্ণ রায়ের কবিতা* (১৮৮৭),
* *গিরীন্দ্রমোহিনী দাসীর অশ্রুমালা* (১৮৮৭)

তথ্যসূত্র
---------

1. ↑  বিশ্বজিৎ ঘোষ (জানুয়ারি ২০০৩)। "অক্ষয়কুমার বড়াল"। সিরাজুল ইসলাম। *[[বাংলাপিডিয়া]]*। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ আগস্ট ২২, ২০১৪।  ইউআরএল–উইকিসংযোগ দ্বন্দ্ব (সাহায্য)
2. ↑  *সুবর্ণবণিক কথা ও কীর্তি* (প্রথম খন্ড), নরেন্দ্রনাথ লাহা , কলিকাতা ওরিয়েন্টাল প্রেস লিঃ, কলিকাতা, ১৯৪০, পৃ. ৮০
3. ↑  বাঙ্গালা সাহিত্যের কথা - শ্রী সুকুমার সেন - সপ্তম সংস্করণ পৃষ্ঠা: ২৫০
4. ↑  সেলিনা হোসেন ও নুরুল ইসলাম সম্পাদিত; বাংলা একাডেমি চরিতাভিধান; ফেব্রুয়ারি, ১৯৯৭; পৃষ্ঠা- ১।

বহিঃসংযোগ
---------

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* ফ্রান্স (উপাত্ত)
* মার্কিন যুক্তরাষ্ট্র

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি

 |
**খন্দকার গোলাম ফারুক**, বিপিএম (বার), পিপিএম (জন্ম: ১ অক্টোবর ১৯৬৪) বাংলাদেশ পুলিশের অতিরিক্ত পুলিশ মহাপরিদর্শক পদমর্যাদার একজন কর্মকর্তা এবং বাংলাদেশ পুলিশের সর্ববৃহৎ ইউনিট ঢাকা মেট্রোপলিটন পুলিশের (ডিএমপি) ৩৫তম কমিশনার হিসেবে দায়িত্বরত। ২০২২ সালের ২৯ অক্টোবর তিনি ডিএমপির ৩৪তম কমিশনার শফিকুল ইসলামের স্থলাভিষিক্ত হন।

প্রারম্ভিক জীবন
---------------

গোলাম ফারুক টাঙ্গাইলের ভূঞাপুর উপজেলার ঘাটানদি গ্রামে ১৯৬৪ সালের ১ অক্টোবর জন্মগ্রহণ করেন। তার বাবার নাম খন্দকার হায়দার আলী এবং মায়ের নাম মোসাম্মৎ ফাতেমা বেগম। তিনি শেরেবাংলা কৃষি বিশ্ববিদ্যালয় থেকে বিএসসি (কৃষি) স্নাতক এবং একটি বেসরকারি বিশ্ববিদ্যালয় থেকে রাষ্ট্রবিজ্ঞানে স্নাতকোত্তর ডিগ্রি লাভ করেন।

কর্মজীবন
--------

খন্দকার গোলাম ফারুক বিসিএস দ্বাদশ ব্যাচের একজন কর্মকর্তা। তিনি ১৯৯১ সালে সহকারী পুলিশ সুপার হিসেবে বাংলাদেশ পুলিশে যোগ দেন। এরই ধারাবাহিকতায় তিনি ময়মনসিংহ, কিশোরগঞ্জ, ঝালকাঠি ও ঠাকুরগাঁও জেলায় পুলিশ সুপার হিসেবে দায়িত্ব পালন করেন। তিনি বাংলাদেশ পুলিশ একাডেমী, সারদা, রাজশাহীর অধ্যক্ষ, চট্টগ্রাম ও রংপুর রেঞ্জের ডিআইজি, ঢাকা মহানগর পুলিশের অতিরিক্ত কমিশনার এবং পুলিশ স্টাফ কলেজের রেক্টর হিসেবে দায়িত্ব পালন করেছেন। তিনি ২০২২ সালের ২৯ অক্টোবর আনুষ্ঠানিকভাবে ডিএমপি কমিশনার হিসেবে দায়িত্ব গ্রহণ করেন। তিনি ৩০ সেপ্টেম্বর ২০২৩ এ অবসরে যাবেন।

পুরস্কার ও সম্মাননা
-------------------

জনগণের প্রতি সেবার স্বীকৃতিস্বরূপ তিনি ২০০৬ ও ২০১৮ সালে দুইবার বাংলাদেশ পুলিশ মেডেল (বিপিএম-সেবা) লাভ করেন। ২০১৫ সালে তিনি রাষ্ট্রপতি পুলিশ পদক (পিপিএম-সেবা) অর্জন করেন। এছাড়া ২০১৯ সালে তিনি আইজিপি গুড সার্ভিস ব্যাজও লাভ করেন।

তথ্যসূত্র
---------

1. ↑  "ডিএমপি কমিশনার হওয়ার দৌড়ে এগিয়ে যারা"। *জাগোনিউজ২৪.কম*। ১৭ আগস্ট ২০২২। সংগ্রহের তারিখ ২৯ অক্টোবর ২০২২।
2. ↑  "ডিএমপি কমিশনার হলেন খন্দকার গোলাম ফারুক"। *এনটিভি*। ২৩ অক্টোবর ২০২২। সংগ্রহের তারিখ ২৩ অক্টোবর ২০২২।
3. 1 2  "ডিএমপির নতুন কমিশনার হলেন খন্দকার গোলাম ফারুক"। *ডিএমপি নিউজ*। ২৩ অক্টোবর ২০২২। সংগ্রহের তারিখ ২৪ অক্টোবর ২০২২।
4. 1 2  "ঢাকার নতুন পুলিশ কমিশনার খন্দকার গোলাম ফারুক"। *বিডিনিউজ টোয়েন্টিফোর ডটকম*। ২৩ অক্টোবর ২০২২। সংগ্রহের তারিখ ২৩ অক্টোবর ২০২২।
5. ↑  "ডিএমপির নতুন কমিশনার গোলাম ফারুক"। *ঢাকা টাইমস*। ২৩ অক্টোবর ২০২২। সংগ্রহের তারিখ ২৩ অক্টোবর ২০২২।
6. ↑  "ডিএমপি কমিশনারের দায়িত্ব নিলেন খন্দকার গোলাম ফারুক"। *জাগোনিউজ২৪.কম*। ২৯ অক্টোবর ২০২২। সংগ্রহের তারিখ ২৯ অক্টোবর ২০২২।
7. ↑  Television, Jamuna। "ডিএমপি কমিশনারের অবসরের প্রজ্ঞাপন জারি"। *Jamuna Television* (ইংরেজি ভাষায়)। সংগ্রহের তারিখ ২০২৩-০৯-২৫।
একই নামের অন্য ব্যক্তিদের নিবন্ধের জন্য জান্নাতুল ফেরদৌস (দ্ব্যর্থতা নিরসন) দেখুন।

**জান্নাতুল ফেরদৌস** একজন বাংলাদেশী শিক্ষাবিদ। তিনি রাজশাহী বিশ্ববিদ্যালয়ের (রাবি) সমাজকর্ম বিভাগের অধ্যাপক এবং বিশ্ববিদ্যালয়টির প্রথম নারী ছাত্র উপদেষ্টা। তিনি শরীয়তপুরে অবস্থিত বেসরকারি বিশ্ববিদ্যালয়, জেড এইচ সিকদার বিজ্ঞান ও প্রযুক্তি বিশ্ববিদ্যালয়ের সাবেক উপাচার্য।

শিক্ষাজীবন
----------

জান্নাতুল ফেরদৌস রাজশাহী বিশ্ববিদ্যালয়ের পরিসংখ্যান বিভাগ থেকে ১৯৮৮ সালে বিএসসি (সম্মান) ও ১৯৯০ এমএসসি ডিগ্রি লাভ করেন। তিনি জাতীয় বিশ্ববিদ্যালয় থেকে ১৯৯৫ সালে বিএড এবং রাজশাহী বিশ্ববিদ্যালয়ের ইনস্টিটিউট অব বাংলাদেশ স্টাডিজ (আইবিএস) থেকে ২০১০ সালে পিএইচডি ডিগ্রি অর্জন করেন।

কর্মজীবন
--------

জান্নাতুল ফেরদৌস ২০০৪ সালে রাজশাহী বিশ্ববিদ্যালয়ের সমাজকর্ম বিভাগে প্রভাষক হিসেবে যোগদান করেন। ২০১৬ সালে তিনি বিশ্ববিদ্যালয়টির অধ্যাপক হন।

কর্মজীবনে অধ্যাপনা ও গবেষণার পাশাপাশি তিনি বিভিন্ন মেয়াদে রাজশাহী বিশ্ববিদ্যালয়ের সিন্ডিকেট সদস্য, রোকেয়া হলের প্রাধ্যক্ষ ও সহকারী প্রক্টরসহ বিভিন্ন গুরুত্বপূর্ণ পদে দায়িত্ব পালন করেছেন। তিনি রাবির ইতিহাসে প্রথম নারী ছাত্র উপদেষ্টা হিসেবেও দায়িত্ব পালন করেন।

জান্নাতুল ফেরদৌস ২০১৮ সালের ১৯ মে শরীয়তপুরে অবস্থিত বেসরকারি বিশ্ববিদ্যালয়, জেড এইচ বিজ্ঞান ও প্রযুক্তি বিশ্ববিদ্যালয়ে উপাচার্য হিসেবে যোগ দেন। ২০১৯ সালে তিনি উপাচার্যের পদ থেকে অব্যাহতি নিয়ে ​পুনরায় রাজশাহী বিশ্ববিদ্যালয়ে নিজ কর্মস্থল সমাজকর্ম বিভাগে যোগদান করেন।

আরও দেখুন
---------

* রাজশাহী বিশ্ববিদ্যালয়
* জেড এইচ সিকদার বিজ্ঞান ও প্রযুক্তি বিশ্ববিদ্যালয়

তথ্যসূত্র
---------

1. ↑  "জেড এইচ সিকদার বিশ্ববিদ্যালয়ের নতুন উপাচার্য রাবি অধ্যাপক জান্নাতুল ফেরদৌস"। *বাংলাদেশ প্রতিদিন*। ১৪ মে ২০১৮। সংগ্রহের তারিখ ৩১ জুলাই ২০২১।
2. ↑  "জেড এইচ সিকদার বিশ্ববিদ্যালয়ের উপাচার্য হলেন অধ্যাপক জান্নাতুল ফেরদৌস"। *দৈনিক ইত্তেফাক*। ১৪ মে ২০১৮। ৩১ জুলাই ২০২১ তারিখে মূল থেকে আর্কাইভ করা। সংগ্রহের তারিখ ৩১ জুলাই ২০২১।
3. ↑  "প্রথম নারী ছাত্র উপদেষ্টা পেল রাবি"। *বিডিনিউজ টোয়েন্টিফোর ডটকম*। ৩০ আগস্ট ২০১৭। সংগ্রহের তারিখ ৩১ জুলাই ২০২১।
4. ↑  "জেড এইচ সিকদার বিশ্ববিদ্যালয়ের উপাচার্য রাবির জান্নাতুল ফেরদৌস"। *এনটিভি অনলাইন*। ১৪ মে ২০১৮। সংগ্রহের তারিখ ৩১ জুলাই ২০২১।
5. ↑  "ফের রাবিতে যোগ দিলেন অধ্যাপক জান্নাতুল"। *বাংলাদেশ জার্নাল*। ২ এপ্রিল ২০১৯। সংগ্রহের তারিখ ৩১ জুলাই ২০২১।
নীলাচল
**নীলাচল** বাংলাদেশের বান্দরবান জেলায় অন্যতম দর্শনীয় স্থান। এখানে **নীলাচল পর্যটন কমপ্লেক্স** বান্দরবান জেলা প্রশাসনের তত্তাবধানে বান্দরবান শহর থেকে প্রায় ছয় কিলোমিটার দূরে টাইগারপাড়ার পাহাড়চূড়ায় গড়ে তোলা হয়েছে আকর্ষণীয় এই পর্যটন কেন্দ্র।

নীলাচলকে বাংলার দার্জিলিং বললে বোঝা যায় এর সৌন্দর্য। ২০০৬ সালের পহেলা জানুয়ারি এই প্রকল্প উদ্বোধন করা হয়। এ প্রকল্পে রয়েছে শুভ্রনীলা,‘ঝুলন্ত নীলা’, ‘নীহারিকা’ এবং ‘ভ্যালেন্টাইন পয়েন্ট’ নামে পর্যটকদের জন্য আকর্ষনীয় বিশ্রামাগার। কমপ্লেক্সের মাঝে বাচ্চাদের খেলাধুলার ব্যবস্থা এবং বসার ব্যবস্থা রয়েছে। পাহাড়ের ঢালে ঢালে সাজানো হয়েছে এ জায়গাগুলো। ভিন্ন ভিন্ন জায়গা থেকে সামনের পাহাড়ের দৃশ্যও ভিন্ন ভিন্ন রকম। একটি থেকে আরেকটি একেবারেই আলাদা, স্বতন্ত্র। সমুদ্রপৃষ্ঠ থেকে প্রায় ১৬শ’ ফুট উঁচু এই জায়গায় বর্ষা, শরৎ কি হেমন্ত— তিন ঋতুতে ছোঁয়া যায় মেঘ।

নীলাচল থেকে সমগ্র বান্দরবান শহর একনজরে দেখা যায়। মেঘমুক্ত আকাশে কক্সবাজারর সমুদ্রসৈকতের অপুর্ব দৃশ্য নীলাচল থেকে পর্যটকেরা উপভোগ করতে পারেন। নীলাচলে বাড়তি আকর্ষণ হল এখানকার নীল রং এর রিসোর্ট। নাম নীলাচল স্কেপ রিসোর্ট। সাধারণ পর্যটকদের জন্য এ জায়গায় সূর্যাস্ত পর্যন্ত অনুমতি আছে।

কক্সবাজারের মত বান্দরবানেও এক্সক্লুসিভ ট্যুরিস্ট জোন (ইটিজেড) স্থাপনে পর্যটন মন্ত্রণালয় ও জাতীয় পর্যটন সংস্থাগুলোর কার্যকর উদ্যোগ নিয়েছে। ২০১৬ সালের মধ্যেই এ প্রকল্প বাস্তবায়ন হবে বলে সবাই আশাবাদী।

গ্যালারি
--------

* নীলাচলনীলাচল
* নীলাচল পর্যটকদের জন্য আছে বেশ কয়েকটি পর্যবেক্ষণ কেন্দ্রনীলাচল পর্যটকদের জন্য আছে বেশ কয়েকটি পর্যবেক্ষণ কেন্দ্র
* চূড়ায় আছে বাচ্চাদের দোলনার ব্যবস্থাচূড়ায় আছে বাচ্চাদের দোলনার ব্যবস্থা
* সবচেয়ে উচুঁ পর্যবেক্ষণ কেন্দ্রসবচেয়ে উচুঁ পর্যবেক্ষণ কেন্দ্র
* নীলাচল স্কেপ রিসোর্টনীলাচল স্কেপ রিসোর্ট
* নীলাচলের মূল পাহাড়ের শিখরের চারপাশেই মনোরম স্থাপনা শৈলীনীলাচলের মূল পাহাড়ের শিখরের চারপাশেই মনোরম স্থাপনা শৈলী
* নীলাচলনীলাচল
* নীলাচল প্রবেশদ্বারনীলাচল প্রবেশদ্বার

আরও দেখুন
---------

* নীলগিরি পর্যটন কেন্দ্র

তথ্যসূত্র
---------

1. ↑  "বান্দরবানে এক্সক্লুসিভ ট্যুরিস্ট জোন গড়তে যাচ্ছে সরকার"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৬ জানুয়ারি ২০১৫।

বহিসংযোগ
--------

* জেলা দর্শনীয় স্থান  ওয়েব্যাক মেশিনে আর্কাইভকৃত ১২ জুন ২০১৭ তারিখে


উইকিমিডিয়া কমন্সে **নীলাচল** সংক্রান্ত মিডিয়া রয়েছে।

উইকিভ্রমণে ***নীলাচল*** সম্পর্কিত ভ্রমণ নির্দেশিকা রয়েছে।
ব্যবসা ক্ষেত্রে প্রচলিত নিয়ম অনুসারে প্রাপ্য টাকা বা বিক্রয় মূল্য থেকে নির্দিষ্ট হারে যে পরিমাণ টাকা ছেড়ে দেয়া হয় বা ক্রয়ের ক্ষেত্রে যে অর্থ কম দেয়া হয় তাকে বাট্টা বলে। ব্যবসা প্রতিষ্ঠানে এই বাট্টা দেওয়া ও পাওয়া উভয়ই হয়ে থাকে।

প্রকারভেদ
---------

বাট্টা তিন প্রকার । যথাঃ

1. ব্যবসায়িক বাট্টা
2. পরিমাণ বাট্টা
3. নগদ বাট্টা

### ব্যবসায়িক বাট্টা

বিক্রেতা পণ্যের তালিকা মূল্য থেকে ক্রেতাকে অনেক সময় কিছু ছাড় দিয়ে থাকে। এই ছেড়ে দেয়া টাকার পরিমাণকে ব্যবসায়িক বাট্টা বলে। তালিকা মূল্য থেকে ব্যবসায়িক বাট্টা বাদ দিয়ে বিক্রয় মূল্য নির্ধারণ করা হয় এবং চালানে দেখানাে হয় ।

=== পরিমাণ বাট্টা

ও এক ধরনের ব্যবসায়িক বাট্টা । ব্যবসায়ী বা উৎপাদক এক সঙ্গে অধিক পরিমাণ পণ্য বিক্রয়ের জন্য ক্রেতাদের পরিমাণ বাট্টা 🟨 থাকে। ক্রয়ের উপর স্বাভাবিক ব্যবসায়িক বাট্টা দেয়া অতিরিক্ত একক ক্রয়ের জন্য যদি অতিরিক্ত ছাড় দেয়া হয় তাকে পরিমাণ ‼️‼️😂🈴🈴🟢🟦🟨👺🆑🆑🆑বাট্টা বলে।

### নগদ বাট্টা

বাকীতে বিক্রিত পণ্যের মূল্য বা পাওনা টাকা যথাসময়ে বা তাড়াতাড়ি আদায়ের জন্য ক্রেতা বা দেনাদারকে যে ছাড় দেয়া হয় তাকে নগদ বাট্টা বলে। নগদ লেনদেনের সাথে জড়িত বলে এই বাট্টাকে নগদ বাট্টা বলে। নগদ বাট্টার ক্ষেত্রে বাট্টার হার, বাট্টার সুযােগ গ্রহণের সময়সীমা এবং প্রদেয় অর্থ প্রদানের সর্বশেষ সময়সীমা উল্লেখ থাকে। যেমন - ২/১০ নীট ৩০, অর্থাৎ ১০ দিনের মধ্যে পরিশােধ করলে ২% বাট্টা পাওয়া যাবে এবং ৩০ দিনের মধ্যে অবশ্যই সম্পূর্ণ অর্থ পরিশােধ করতে হবে। কোন প্রতিষ্ঠান নগদ বাট্টা প্রদান করতে পারে আবার পেতে পারে। পণ্যের বিক্রয়মূল্য বা প্রাপ্য অর্থ আদায়কালে যে পরিমাণ অর্থ কম নেয়া হয় তাকে প্রদত্ত বাট্টা বলে। আর পণ্যের ক্রয় মূল্য বা প্রদেয় অর্থ পরিশােধকালে যে পরিমাণ অর্থ কম দেয়া হয় তাকে প্রাপ্ত বাট্টা বলে। প্রদত্ত বাট্টা তিনঘরা নগদান বইতে ডেবিট দিকে এবং প্রাপ্ত বাট্টা ক্রেডিট দিকে বাট্টা ঘরে লিখতে হয়।

তথ্যসূত্র
---------

1. ↑  "বাট্টা - শব্দের বাংলা অর্থ at english-bangla.com"। *www.english-bangla.com* (ইংরেজি ভাষায়)। সংগ্রহের তারিখ ২০২০-০৪-১৯।
2. ↑  "বাট্টা - বাংলাপিডিয়া"। *bn.banglapedia.org*। সংগ্রহের তারিখ ২০২০-০৪-১৯।
এই নিবন্ধটি শহর সম্পর্কে। এ শহরের পরিচালনাকারী সংস্থার জন্য রামগঞ্জ পৌরসভা দেখুন।

**রামগঞ্জ** বাংলাদেশের দক্ষিণাঞ্চলের চট্টগ্রাম বিভাগের অন্তর্গত লক্ষ্মীপুর জেলায় অবস্থিত একটি শহর। প্রশাসনিকভাবে শহরটি রামগঞ্জ উপজেলার সদর। শহরটি রামগঞ্জ উপজেলার বৃহত্তম শহরাঞ্চল।

জনসংখ্যা
--------

বাংলাদেশ আদমশুমারী ২০১১ অনুযায়ী রামগঞ্জ শহরের মোট জনসংখ্যা ৪৪,৭৭৫ জন যার মধ্যে ২১,৫০৫ জন পুরুষ এবং ২৩,২৭০ জন নারী। এ শহরের পুরুষ এবং নারী অনুপাত ৯২। শহরে মোট হোল্ডিং সংখ্যা রয়েছে ৯,০৫৫টি।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২৩°০৬′০০″ উত্তর ৯০°৫১′৪৬″ পূর্ব﻿ / ﻿২৩.১০০১১৯° উত্তর ৯০.৮৬২৭৪৭° পূর্ব﻿ / 23.100119; 90.862747। সমুদ্র সমতল থেকে শহরটির গড় উচ্চতা ৯.৪৭ মিটার।

প্রশাসন
-------

১৯৯১ সালে রামগঞ্জ শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে রামগঞ্জ পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১৮টি মহল্লায় বিভক্ত । ২৬.১৬ বর্গ কি.মি. আয়তনের রামগঞ্জ শহর এলাকাটি রামগঞ্জ পৌরসভা দ্বারা পরিচালিত হয়।

শিক্ষা ব্যবস্থা
---------------

রামগঞ্জ শহরের স্বাক্ষরতার হার হলো শতকরা ৬৩.১ ভাগ।

তথ্যসূত্র
---------

1. ↑  "Urban Centers in Bangladesh"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৫: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ১৯৬। ২০১৯-০৪-১১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০২০-০১-২১।
2. ↑  "latitude, longitude and elevation of Raipur, Bangladesh"। distancesto.com। সংগ্রহের তারিখ ২০২০-০১-২১।
3. ↑  "এক নজরে রামগঞ্জ পৌরসভা"। ১০ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২০২০-০১-২১।
**মিঠু বরুয়া** ভারতের অসমের একজন প্রাক্তন রাষ্ট্রীয় সাঁতারবিদ। তিনবছর বয়সে দীঘলীপুখুরীর দুইপার সাঁতরাতে সক্ষম হওয়া মিঠু বরুয়া ৫০ মিটার ফ্রিষ্টাইল শাখায় রাষ্ট্রীয় রেকর্ড গড়ার সাথে আন্তঃরাষ্ট্রীয় পর্যায়ে বিশেষ খ্যাতি লাভ করতে সক্ষম হয়েছিলেন। তিনি এশিয়ান চ্যাম্পিয়নশিপ ও সাফ গেমসে ভারতকে প্রতিনিধিত্ব করেছিলেন। ১৯৯৩ সালে হংকংয়ে অনুষ্ঠিত সপ্তম এশিয়া পেসিফিক চ্যাম্পিয়নশিপে মিঠু বরুয়া ভারতের হয়ে ২টি সোনার পদক, ২টি রূপার পদক ও একটা ব্রোঞ্জের পদক লাভ করতে সক্ষম হয়েছিলেন। ১৯৯৮ সালে মিঠু বরুয়া সাঁতারের কেরিয়ার সমাপ্ত করেন। তিনি বর্তমানে উত্তর-পূর্ব সীমান্ত রেলওয়ের একজন শীর্ষ আধিকারিক।

ব্যক্তিগত জীবন
--------------

মিঠু বরুয়া সমসাময়িক রঞ্জী ট্রফী ক্রিকেট খেলোয়াড় পরাগ দাসের সাথে বিবাহসূত্রে আবদ্ধ হন। ২০০১ সালে তাঁদের পুত্র, ভারতীয় ক্রিকেট খেলোয়াড় রিয়ান পরাগের জন্ম হয়।

তথ্যসূত্র
---------

1. ↑  "মিঠু বরুয়া"। অলিম্পিয়া। নভেম্বর ২৯, ২০২০ তারিখে মূল থেকে আর্কাইভ করা। সংগ্রহের তারিখ এপ্রিল ১৫, ২০২০।
2. ↑  Kishore, Shashank (আগস্ট ৩, ২০১৭)। "Playstation, books, music, and a whole lot of runs"। ESPNCricInfo। সংগ্রহের তারিখ এপ্রিল ১৫, ২০২০।
3. 1 2 3  "Sportsperson: Mithu Baruah"। Krirangan। এপ্রিল ৬, ২০২০ তারিখে মূল থেকে আর্কাইভ করা। সংগ্রহের তারিখ এপ্রিল ১৫, ২০২০।

টেমপ্লেট:আসামের সুপ্ৰসিদ্ধ ব্যক্তিগণ
**শঙ্খচিল** ভারতের জাতীয় চলচ্চিত্র পুরস্কারজয়ী নির্মাতা গৌতম ঘোষের সিনেমা। শঙ্খচিল ছবির মূল চরিত্রে অভিনয় করছেন পশ্চিমবঙ্গের অভিনেতা প্রসেনজিৎ চট্টোপাধ্যায় ও বাংলাদেশের কুসুম শিকদার। ১৯৪৭ সালের দেশভাগের প্রেক্ষাপটে গড়ে উঠেছে সিনেমাটির গল্প।

দৃশ্যপট
-------

বাংলাদেশ-ভারত সীমান্তের এক জনপদের গল্প ‘শঙ্খচিল’। যেখানে এক ভূগোল শিক্ষক, তার স্ত্রী ও ছোট মেয়েকে কেন্দ্র করেই এগিয়ে যাবে ছবিটি। প্রকাশিত পোস্টারে দেখা যায়- অল্প গাছ-গাছালি ঘেরা একটি বনের ভেতর দিয়ে হাঁটছে এক যুবক। তার পরনে সাদা শার্টের সঙ্গে কালো প্যান্ট। যুবকের কাঁধে অজ্ঞান অবস্থায় রয়েছে একটি যুবতী। ১৯৪৭ সালের দেশভাগ এবং পরবর্তী সময়ে সীমান্তবর্তী এলাকার মানুষের সুখ-দুঃখের গল্প নিয়েই মূলত কাহিনী তৈরি হয়েছে এই চলচ্চিত্রের।

শ্রেষ্ঠাংশে
-----------

* প্রসেনজিৎ চট্টোপাধ্যায়
* কুসুম শিকদার
* উষশী চক্রবর্তী
* অরিন্দম শীল
* প্রবীর মিত্র
* আনুম রহমান খান (সাঁঝবাতি)
* দীপংকর দে
* প্রিয়াংশু চট্টোপাধ্যায়

কাহিনী সংক্ষেপে
---------------

শঙ্খচিল, দেশের দক্ষিণ দিকের সীমান্তবর্তী গ্রামের মানুষের গল্প। দেশভাগ আর মানুষের ওপর সে ভাগাভাগির ভোগান্তি নিয়ে গল্প ডালপালা মেলেছে। শুনে ভীষণ জটিল বিষয় মনে হবে। বিষয় জটিলই, তবে পরিচালক গৌতম ঘোষ জটিল গল্প সরল করে বলায় দক্ষ । লালনকে নিয়ে মনের মানুষ আর শূন্য অঙ্ক দেখে একই রকম অনুভব হয়েছিল।

ছবি নির্মাণে তার বিষয় বেছে নেওয়া দেখেও অবাক হতে হয়। বিষয়ে বৈচিত্র্য থাকে। সে বৈচিত্র্যে সৃষ্টি হয় প্রথম মুগ্ধতা।

দেশভাগ, ধর্ম, হিন্দু-মুসলমান, সীমান্ত সবই দুধারি তলোয়ারের মতো। এ রকম বিষয় নিয়ে চলচ্চিত্র নির্মাণ শত রকমের ঝুঁকিতে পূর্ণ। দুটো দেশ, দুটো ধর্ম, আবেগ, অন্ত্যমিল, বিরোধ সবই উঠে এসেছে চলচ্চিত্রে। উঠে এসেছে মন্দ-ভালো অত্যন্ত সরল প্রবাহে। সে মন্দ-ভালোতে আনন্দ লাভ ও বেদনা বোধ হয়। পীড়িত করে কিন্তু মনে সামান্য আক্রান্তর অনুভব তৈরি করে না। ছবির শেষ পর্যন্ত এ অসাধারণত্ব অটুট থাকে। শঙ্খচিল, গৌতম ঘোষ—উভয়ই এত সব কারণেই বিশেষ।

আরও দেখুন
---------

তথ্যসূত্র
---------

1. ↑  "বৈশাখে আসছে প্রসেনজিৎ-কুসুমের 'শঙ্খচিল'"। *ভোরের কাগজ*। ২৮ জানুয়ারি ২০১৬। ২৪ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ১৯ মার্চ ২০১৬।
2. ↑  "আসছে 'শঙ্খচিল'"। *প্রথম আলো*। মার্চ ০৪, ২০১৫।  এখানে তারিখের মান পরীক্ষা করুন: `|তারিখ=` (সাহায্য)
3. ↑  "দুই বাংলায় একসঙ্গে উড়বে 'শঙ্খচিল'"। *বিডিনিউজ টোয়েন্টিফোর ডটকম*। ২০১৬-০১-২৮। ২০১৬-০৩-০৬ তারিখে মূল থেকে আর্কাইভ করা। সংগ্রহের তারিখ ২০১৬-০৩-১৯।
**রফিকুল হক** (জন্ম: ১৯৪৮) একজন বাংলাদেশী কৃষি প্রকৌশলী ও শিক্ষাবিদ। তিনি বাংলাদেশ কৃষি বিশ্ববিদ্যালয়ের (বাকৃবি) সেচ ও পানি ব্যবস্থাপনা বিভাগের অধ্যাপক এবং বিশ্ববিদ্যালয়টির ২২তম উপাচার্য।

জন্ম
----

তিনি ১৯৪৮ সালের ৩১ ডিসেম্বর ব্রাহ্মণবাড়িয়া জেলার সদর উপজেলার কালিসীমায় জন্মগ্রহণ করেন। তার বাবা নাইব উদ্দিন আহমেদ ও মা অরিজুননেছা।

শিক্ষাজীবন
----------

রফিকুল হক বাংলাদেশ কৃষি বিশ্ববিদ্যালয়ের কৃষি প্রকৌশল ও কারিগরি অনুষদ থেকে ১৯৭০ সালে বিএসসি ইন এগ্রি-ইঞ্জিনিয়ারিং এবং ডেনমার্কের দি রয়েল ভেটেরিনারি অ্যান্ড এগ্রিকালচার ইউনিভার্সিটি থেকে ১৯৮১ সালে পিএইচডি ডিগ্রি অর্জন করেন। তিনি থাইল্যান্ডে অবস্থিত এশিয়ান ইনস্টিটিউট অব টেকনোলজি (এআইটি) থেকে ১৯৮৯-৯০ সালে পোস্ট ডক্টরাল গবেষণা সম্পন্ন করেন।

কর্মজীবন
--------

রফিকুল হক ১৯৭২ সালে বাংলাদেশ কৃষি বিশ্ববিদ্যালয়ের সেচ ও পানি ব্যবস্থাপনা বিভাগে প্রভাষক হিসেবে যোগ দেন। এরই ধারাবাহিকতায় ১৯৯২ সালে তিনি অধ্যাপক পদে উন্নীত হন।

অধ্যাপনার পাশাপাশি তিনি বাকৃবির সেচ ও পানি ব্যবস্থাপনা বিভাগের বিভাগীয় প্রধান, হল প্রভোস্ট, পরিকল্পনা ও উন্নয়ন কমিটির সদস্যসহ বিভিন্ন গুরুত্বপূর্ণ দায়িত্ব পালন করেন। এছাড়াও তিনি কৃষি মন্ত্রণালয়, জাতিসংঘের খাদ্য ও কৃষি সংস্থা, বিশ্ব ব্যাংক এবং এশীয় উন্নয়ন ব্যাংকের সাথেও কাজ করেছেন।

রফিকুল হক একজন মুক্তিযোদ্ধা। তিনি ২০১১ থেকে ২০১৫ সাল পর্যন্ত বাংলাদেশ কৃষি বিশ্ববিদ্যালয়ের ২২তম উপাচার্য হিসেবে দায়িত্ব পালন করেন।

গবেষণাকর্ম
----------

তিনি বহু জাতীয় ও আন্তর্জাতিক সম্মেলনে গবেষণা প্রবন্ধ উপস্থাপন করেছেন।

সদস্যপদ
-------

রফিকুল হক বাংলাদেশ কৃষি বিশ্ববিদ্যালয় শিক্ষক সমিতির সাধারণ সম্পাদক, বাংলাদেশ বিশ্ববিদ্যালয় শিক্ষক সমিতি ফেডারেশনের মহাসচিব, বাংলাদেশ কৃষি বিশ্ববিদ্যালয় কৃষি প্রকৌশল ও কারিগরি অনুষদের অ্যালামনাই অ্যাসোসিয়েশনের সভাপতি এবং কৃষিবিদ ইনস্টিটিউশন বাংলাদেশসহ বিভিন্ন পেশাজীবী সংগঠনের সদস্য।

তথ্যসূত্র
---------

1. 1 2 3  "বাকৃবির নতুন উপাচার্য রফিকুল হক"। *বিডিনিউজ টোয়েন্টিফোর ডটকম*। ৯ অগাস্ট ২০২২। ১৪ ফেব্রুয়ারি ২০২২ তারিখে মূল থেকে আর্কাইভ করা। সংগ্রহের তারিখ ১৪ ফেব্রুয়ারি ২০২২।
2. 1 2 3 4  "অধ্যাপক মো. রফিকুল হক বাকৃবির নতুন উপাচার্য"। *বাংলানিউজটোয়েন্টিফোর.কম*। ১০ আগস্ট ২০১১। সংগ্রহের তারিখ ১৪ ফেব্রুয়ারি ২০২২।
**ডা: সাদত আলী সিকদার** (মৃত্যু: ১৯ জুন ২০১৭) বাংলাদেশের নারায়ণগঞ্জ জেলার রাজনীতিবিদ, চিকিৎসক ও মুক্তিযোদ্ধা যিনি তৎকালীন পাকিস্তান গণপরিষদের সদস্য ও তৎকালীন ঢাকা-২৭ আসনের সংসদ সদস্য ছিলেন।

প্রাথমিক জীবন
-------------

সাদত আলী সিকদার নারায়ণগঞ্জ জেলার আড়াইহাজারে জন্মগ্রহণ করেন। তার ছেলে জগন্নাথ বিশ্ববিদ্যালয়ের ভিপি ছিলেন এবং জাতীয় পার্টির ভাইস চেয়ারম্যান ও জাতীয় যুব সংহতির নির্বাহী সভাপতি আলমগীর সিকদার লোটন।

রাজনৈতিক জীবন
-------------

সাদত আলী সিকদার চিকিৎসক, ভাষা সৈনিক ও মুক্তিযোদ্ধা ছিলেন। তিনি আড়াইহাজার উপজেলা আওয়ামীলীগের প্রতিষ্ঠাতা। পাকিস্তান গণপরিষদের সদস্য ছিলেন তিনি। ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন ঢাকা-২৭ আসন থেকে সংসদ সদস্য নির্বাচিত হন।

মৃত্যু
------

সাদত আলী সিকদার ১৯ জুন ২০১৭ সালে ঢাকার সি এম এইচ হাসপাতালে চিকিৎসাধিন অবস্থায় মৃত্যুবরণ করেন।

তথ্যসূত্র
---------

1. 1 2  "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
2. 1 2 3  "আড়াইহাজারের সাবেক এমপি মুক্তিযোদ্ধা ডাঃ সাদত আলী সিকদারের ইন্তেকাল"। *এশিয়াখবর২৪.কম*। ২১ জুন ২০১৭। ৩১ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ৩১ আগস্ট ২০২০।
**মালাধর বসু গুণরাজ খাঁ** মধ্যযুগীয় বাঙালি কবি। তিনি ছিলেন পঞ্চদশ শতাব্দীর একজন কবি। তিনি প্রথম বাংলা ভাষায় *ভাগবত পুরাণ* বা *ভাগবত* অনুবাদ করেন। তার অনূদিত কাব্যটির নাম *শ্রীকৃষ্ণবিজয়*। মালাধর বসুই ভাগবতের প্রথম অনুবাদক। তার আগে অন্য কোনো ভাষায় ভাগবত অনূদিত হয়নি।

জীবনী
-----

কেদারনাথ ভক্তিবিনোদ প্রথম কবির জন্মস্থান কুলীনগ্রামে গিয়ে কবির জীবন সম্পর্কে কিছু কিছু তথ্য সংগ্রহ করে আনেন। এছাড়া *শ্রীকৃষ্ণবিজয়* গ্রন্থের আরম্ভে ও শেষে কবি তার আত্মপরিচয় দিতে গিয়ে কিছু কথা লিখেছেন। এই সব সূত্র থেকে মালাধর বসুর জীবন সম্পর্কে কিছু বিচ্ছিন্ন ও বিক্ষিপ্ত তথ্যের সন্ধান পাওয়া যায়।

মালাধর বসু অধুনা পশ্চিমবঙ্গের বর্ধমান জেলার মেমারির নিকটবর্তী কুলীনগ্রামে এক অভিজাত কায়স্থ পরিবারে জন্মগ্রহণ করেন। তার বাবার নাম ছিল ভগীরথ বসু, মায়ের নাম ছিল ইন্দুমতী দেবী। কুলীনগ্রাম বৈষ্ণব সম্প্রদায়ের একটি গুরুত্বপূর্ণ সাংস্কৃতিক কেন্দ্র। এই গ্রামে মালাধর বসুর বংশধরেরা আজও বাস করেন। মালাধর ছিলেন পণ্ডিত ব্যক্তি। তিনি বৈষ্ণব সাহিত্য ও পুরাণ নিয়ে যথেষ্ট পড়াশোনা করেছিলেন।

মালাধর বসু গৌড়ের কোনো এক সুলতানের উচ্চপদস্থ কর্মচারী ছিলেন। ঐতিহাসিকদের অনুমান, এই সুলতান সম্ভবত রুকনুদ্দিন বরবক শাহ। ১৪৭৩ সালে তিনি ভাগবত পুরাণের বিষয়বস্তু অবলম্বনে *শ্রীকৃষ্ণবিজয়* কাব্য রচনা শুরু করেন। কাব্য রচনার শেষ হয় ১৪৮০ সালে। এই কাব্যের অপর নাম ছিল *গোবিন্দমঙ্গল*। শ্রীকৃষ্ণবিজয় রচনা করে তিনি গৌড়ের সুলতানের কাছ থেকে গুণরাজ খাঁ উপাধি পান। মালাধর বসুর অনেকগুলি ছেলে ছিল। তার দ্বিতীয় পুত্রের নাম ছিল সত্যরাজ খাঁ। সত্যরাজের পুত্র রামানন্দ ছিলেন চৈতন্য মহাপ্রভুর পার্ষদ। অন্যমতে, রামানন্দ ও সত্যরাজ খাঁ একই ব্যক্তি।

তথ্যসূত্র
---------

1. 1 2 3 4 5  বাংলা সাহিত্যের সংক্ষিপ্ত ইতিহাস, ডঃ অসিতকুমার বন্দ্যোপাধ্যায়, মডার্ণ বুক এজেন্সী প্রাইভেট লিমিটেড, পৃ. ৪৯-৫০
2. 1 2 3 4 5 6  বাংলা সাহিত্যের ইতিহাস, কালীপদ চৌধুরী, বাণী সংসদ, পৃ. ৫৫-৫৬
3. 1 2  বাংলা সাহিত্যের ইতিহাস, শ্রীমন্তকুমার জানা, ওরিয়েন্টাল বুক কোম্পানি প্রাইভেট লিমিটেড, পৃ. ৮১

বহিঃসংযোগ
---------
**ডাব্লিউটি সামাজিক** (ইংরেজি:**WT.Social**) যা **উইকিট্রিবিউন সামাজিক** নামেও পরিচিত। এটি একটি মাইক্রোব্লগিং এবং সামাজিক নেটওয়ার্কিং পরিষেবা যেখানে ব্যবহারকারীরা সাবউইকি-এ অবদান রাখে। এটি ফেসবুক এবং টুইটারের বিকল্প হিসাবে উইকিপিডিয়ার সহ- প্রতিষ্ঠাতা জিমি ওয়েলস দ্বারা অক্টোবর ২০১৯ সালে প্রতিষ্ঠিত করেন। এই পরিষেবাটিতে কোনও বিজ্ঞাপন দেখানো হয় না এবং এটি অনুদানের উপর চলে। চালু হওয়ার পর এটি ৩ ডিসেম্বর ২০১৯ সালের মধ্যে ৪০০,০০০ নিবন্ধিত ব্যবহারকারী মাইলফলক অর্জন করেছে। তারপরে সদস্য বৃদ্ধির হার কম হতে থাকে, ১২ মার্চ ২০২১-এ সংখ্যাটি ৪৭৪,৪৩০ ছিল।

তৈরি এবং উদ্ভোদন
----------------

জিমি ওয়েলস ফেসবুক এবং টুইটারের কাজে সন্তুষ্ট না হওয়ার পরে ডাব্লিউটি সামাজিক (মূলত "WT:Social" হিসাবে পরিচিত) তৈরি করেছিলেন যাতে তিনি তাদের ক্লিকবেট ননসেন্স বলে অভিহিত করেছিলেন। ফরম্যাটটি লিঙ্ক এবং স্পষ্ট উত্স সহ প্রমাণ-ভিত্তিক সংবাদ প্রদান করে জাল খবরের বিরুদ্ধে লড়াই করার উদ্দেশ্যে তৈরি করা হয়। ব্যবহারকারীরা বিভ্রান্তিকর লিঙ্কগুলি সম্পাদনা করতে এবং তথ্য যাচাই করতে সক্ষম। ডাব্লিউটি সামাজিক ব্যবহারকারীদের সহউইকি এ অন্যান্য ব্যবহারকারীদের সাথে সংবাদ-সাইটের লিঙ্ক শেয়ার করতে দেয়। এর পূর্বসূরীর বিপরীতে ( উইকিট্রিবিউন , যা ওয়েলস ওরিট কপেলের সাথে সহ-প্রতিষ্ঠা করেছিল), ডাব্লিউটি সামাজিক ক্রাউড ফান্ডেড ছিল না। ওয়েলসকে খরচের উপর শক্ত লাগাম রাখতে বলে উদ্ধৃত করা হয়েছে। অক্টোবর ২০১৯ সালে, ওয়েলস সাইটটি চালু করে। যখন একজন নতুন ব্যবহারকারী সাইন আপ করেন তখন তাদের হাজার হাজার অন্য সদস্যদের সাথে একটি অপেক্ষা তালিকায় রাখা হবে। তালিকাটি এড়িয়ে যেতে এবং সাইটে অনুমতি পেতে, ব্যবহারকারীদের হয় অনুদান দিতে হবে বা বন্ধুদের সাথে একটি লিঙ্ক শেয়ার করতে হবে।

তথ্যসুত্র
---------

1. ↑  ডেস্ক, প্রযুক্তি; ডটকম, বিডিনিউজ টোয়েন্টিফোর। "নতুন সামাজিক মাধ্যম আনছেন উইকিপিডিয়া সহ-প্রতিষ্ঠাতা"। *bangla.bdnews24.com*। ২০২২-০১-৩১ তারিখে মূল থেকে আর্কাইভ করা। সংগ্রহের তারিখ ২০২২-০১-৩১।
2. ↑  Bradshaw, Tim (২০১৯-১১-১৩)। "Wikipedia co-founder Jimmy Wales launches Twitter and Facebook rival"। *Financial Times*। সংগ্রহের তারিখ ২০২২-০১-৩১।
3. ↑  "Wikipedia founder's Facebook rival passes 200,000 users"। *The Independent* (ইংরেজি ভাষায়)। ২০১৯-১১-১৯। সংগ্রহের তারিখ ২০২২-০১-৩১।
পানি এবং পারদের কৈশিক ক্রিয়ার মধ্যে তুলনা, দু'ক্ষেত্রেই একটি পোলার তলের সাপেক্ষে বিবেচনা করা হয়েছে (যেমন, কাঁচ) 
**কৈশিক ক্রিয়া বা ক্যাপিলারি অ্যাকশন** (একে **ক্যাপিলারিটি, ক্যাপিলারি মোশন** বা **উইকিংও** বলা হয়) হলো কোনো তরলকে সংকীর্ণ পথে প্রবাহিত করার ক্ষমতা। এই ঘটনার সময় কোনো বল সেখানে কাজ করে না; এমনকী মধ্যাকর্ষণ শক্তির মতো বহিস্থ: কোনো শক্তিও নয়।  রঙতুলিতে তরল উঠিয়ে আনার সময় এমনটা দেখা যায়। পাতলা টিউব বা ঝাঁঝরসদৃশ সুক্ষ্ণ বস্তু (যেমন কাগজ অথবা প্লাস্টার) এবং কিছু ঝাঁঝরবিহীন বস্তুতেও (যেমন: বালি) এই ঘটনা ঘটে থাকে। তরল এবং ঘিরে থাকা কঠিন তলের মধ্যকার আন্ত:আণবিক বলের কারণে এটা ঘটে। নলের ব্যাস যথেষ্ট ক্ষুদ্র হলে তরল আর পাত্রের দেওয়ালের পৃষ্ঠটান এবং সংযুক্তি বলের সমন্বয়ে তরল ওপরে উঠে আসার ঘটনা পরিলক্ষিত হয়।

কৈশিক ক্রিয়ার পদার্থবিজ্ঞান-ভিত্তিক ব্যাখ্যা
---------------------------------------------

কৈশিক প্রবাহ পরীক্ষণ: আন্তর্জাতিক মহাকাশ স্টেশনে ক্যাপিলারি প্রবাহ এবং তার  ফলাফল লক্ষ্য করতে এই পরীক্ষাটি করা হয়েছিলো 
প্রথমবারের মতো এই ঘটনাটি পর্যবেক্ষণ করতে যে সাধারণ যন্ত্রটি ব্যবহার করা হয়েছিলো তার নাম ক্যাপিলারি টিউব। উল্লম্ব এক কাচের নলের নিচের অংশ জলের মধ্যে রাখা হয়েছিলো, অবতল এক উপরিতল সৃষ্টি হয়েছিলো ওপরে। তরলের সঙ্গে পাত্রের দেওয়ালে সংযুক্তি বল কাজ করে তবে তরলের যথেষ্ট ভর থাকলে মধ্যাকর্ষণ বল আন্ত:আণবিক বলকে অতিক্রম করতে পারে। কিনারায় স্পর্শ করে থাকা স্পর্শতলের দৈর্ঘ্য কাচনলের ব্যাসার্ধের বর্গের সমানুপাতিক। কাজেই বৃহত্তম ব্যাসার্ধের চেয়ে ক্ষুদ্রতম ব্যাসার্ধের সরু নল তরলকে অধিক উচ্চতায় তুলতে সক্ষম হয়।

উদ্ভিদজগত ও গাছপালায়
---------------------

গাছপালায় কৈশিক ক্রিয়া উর্ধ্বপাতন প্রক্রিয়ায় ঘটে। তবে পাতায় এটা হয় ডিপ্রেশারাইজেশন এবং মূলসহ গাছের অন্যান্য অঙ্গের অসমোটিক প্রেশারের কারণে।

তথ্যসূত্র
---------

1. ↑  "Capillary Action – Liquid, Water, Force, and Surface – JRank Articles"। Science.jrank.org। সংগ্রহের তারিখ ২০১৩-০৬-১৮।
2. ↑  Water in Redwood and other trees, mostly by evaporation article at wonderquest website.
মালদ্বীপের মালে দ্বীপের নামানুসারে এই ঘোষণাপত্র তৈরি হয়েছে।
**বৈশ্বিক জলবায়ু পরিবর্তনের মানবিক মাত্রা নিয়ে মালে ঘোষণাপত্র** হলো বেশকিছু উন্নয়নশীল ক্ষুদ্র দ্বীপরাষ্ট্রের প্রতিনিধির সমন্বয়ে করা একটি চুক্তির ভিত্তিতে প্রস্তুতকৃত ঘোষণাপত্র। এটি ২০০৭ সালের নভেম্বরে স্বাক্ষরিত হয়। এই ঘোষণাপত্রের উদ্দেশ্য ছিল মানবাধিকার ও জলবায়ু পরিবর্তনকে সংযুক্ত করার পরিষ্কার কৌশল গঠন করা। এই পত্রের অন্যতম উদ্দেশ্য জলবায়ু পরিবর্তন মোকাবেলার জন্য কেবলমাত্র জলবায়ু পরিবর্তনজনিত পরিবেশগত প্রভাব না দেখে একইসাথে জলবায়ু পরিবর্তনের ফলে মানবাধিকারের উপরে প্রভাবের কথাও বিবেচনা করা। এই ঘোষণার মধ্য দিয়ে এটা পরিষ্কার হয় যে স্বাস্থ্যকর পরিবেশের অধিকার অন্য সকল মৌলিক মানবাধিকারের পূর্বশর্ত।

মালদ্বীপ এই ঘোষণাপত্রের অন্যতম স্বাক্ষরকারী দেশ এবং এর রাজধানী মালের নামানুসারে পত্রটির নামকরণ করা হয়। মালদ্বীপ অন্যতম রাষ্ট্র, যার জনগোষ্ঠীর মানবাধিকার জলবায়ু পরিবর্তনের ফলে ইতোমধ্যে প্রভাবিত হয়েছে। ফলশ্রুতিতে, মালদ্বীপ এবং অন্যান্য দ্বীপরাষ্ট্র একটি আন্তর্জাতিক জোট গঠন করার চেষ্টা করছে, যা জলবায়ু পরিবর্তন মোকাবেলায় মানবাধিকারকে একটি কাঠামো হিসাবে ব্যবহার করবে। এই জোট জেনেভা, নিউ ইয়র্ক সিটি এবং মালেতে বৈঠক করেছে।

জাতিসংঘ
-------

বৈশ্বিক জলবায়ু পরিবর্তনের ফলে ক্ষুধার্ত মেরু ভাল্লুক।
ঘোষণাপত্রে স্বাক্ষরকারীরা জাতিসংঘ মানবাধিকার পরিষদকে জলবায়ু পরিবর্তন এবং মানবাধিকার বিষয়টির প্রতি আরো মনোযোগী হতে অনুরোধ করে। এর উত্তরে, মানবাধিকারের জন্য জাতিসংঘের হাই কমিশনারের অফিস একটি গবেষণা প্রকাশ করে, যেখানে জলবায়ু পরিবর্তনজনিত এবং মানবাধিকারে বাধা তৈরি করে এমন কিছু নির্দিষ্ট কিছু দিক উল্লেখিত হয়, ও জোর দিয়ে জানায় যে জলবায়ু পরিবর্তন থেকে মানবাধিকার রক্ষার জন্য রাষ্ট্রগুলোকে একসাথে কাজ করা উচিত। এই প্রতিবেদনে বেশকিছু মৌলিক অধিকার হুমকির সম্মুখীন তা বিশেষভাবে দেখানো হয়, যেমন জীবনের অধিকার, স্বাস্থ্যের অধিকার, জীবনমানের অভাব, এবং আত্মসংকল্প।

তথ্যসূত্র
---------

1. ↑  কিউং-ওয়া, কাং (১৪ ডিসেম্বর ২০০৭)। *Climate Change and Human Rights* (Speech)। জলবায়ু পরিবর্তন সম্পর্কিত জাতিসংঘের ফ্রেমওয়ার্ক কনভেনশন এবং এর কিয়োটো প্রোটোকলের পক্ষগুলির সম্মেলন (ইংরেজি ভাষায়)। বালি, ইন্দোনেশিয়া। ২০ এপ্রিল ২০২১ তারিখে মূল থেকে আর্কাইভ করা। সংগ্রহের তারিখ ২০ এপ্রিল ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Quirico, Ottavio (২০১৬)। "Input for the 2016 Report to the Human Rights Council of the Special Rapporteur on Human Rights and the Environment" (পিডিএফ)। *ক্লাইমেট চেঞ্জ এন্ড হিউমান রাইটস প্রসিডিংস* (ইংরেজি ভাষায়) – OHCHR-এর মাধ্যমে।
3. ↑  Limon, Marc (১৬ ফেব্রুয়ারি ২০১৭)। "The Small Island Perspective on Agenda-Setting in Climate Change and Human Rights"। *ucl.ac.uk* (ইংরেজি ভাষায়)। সংগ্রহের তারিখ ২০ এপ্রিল ২০২১।
4. ↑  Knox, John (১৫ নভেম্বর ২০১৫)। "Climate Change and Human Rights: Three Benefits of a Human Rights Perspective on Climate Change"। *গ্লোবাল পলিসি* (ইংরেজি ভাষায়)। সংগ্রহের তারিখ ২০ এপ্রিল ২০২১।
২০২০ সালে ঢাকা-মাওয়া-ভাঙ্গা এক্সপ্রেসওয়ে।
**জাতির পিতা বঙ্গবন্ধু শেখ মুজিবুর রহমান মহাসড়ক** বা **ঢাকা–ভাঙ্গা এক্সপ্রেসওয়ে** বাংলাদেশের সর্বপ্রথম জাতীয় এক্সপ্রেসওয়ে। এটি সড়ক পরিবহন ও মহাসড়ক বিভাগ দ্বারা পরিচালিত। এটি এশিয়ান হাইওয়ে নেটওয়ার্ক এএইচ১-এর একটি অংশ। এই ছয় লেনের এক্সপ্রেসওয়েতে দুটি সার্ভিস লেন, ৫টি ফ্লাইওভার, ১৯টি আন্ডারপাস, ২টি ইন্টারচেঞ্জ, চারটি রেলওয়ে ওভার ব্রিজ, ৪টি বড় সেতু, ২৫টি ছোট সেতু এবং ৫৪টি কালভার্ট রয়েছে। পদ্মা সেতুর নির্মাণ শেষ হওয়ার পর, পদ্মা সেতুর মাধ্যমে এক্সপ্রেসওয়ের দুপাশ সংযুক্ত করা হয়েছে।

ইতিহাস
------

২০১৬ সালে এক্সপ্রেসওয়েটির কাজ শুরু হয়। এটি উদ্বোধন করেন প্রধানমন্ত্রী শেখ হাসিনা। পদ্মা সেতুতে যানবাহন চলাচল নির্বিঘ্ন করতে ঢাকা থেকে মাওয়া এবং জাজিরা থেকে ভাঙ্গা পর্যন্ত ৫৫ কিলোমিটারের এই এক্সপ্রেসওয়ে নির্মাণ করা হয়। এতে ব্যয় হয়েছে প্রায় ১১ হাজার ৪ কোটি টাকা। সড়ক ও জনপথ অধিদপ্তরের তত্ত্বাবধানে বাংলাদেশ সেনাবাহিনীর স্পেশাল ওয়ার্কস অর্গানাইজেশন (পশ্চিম) সড়কটি নির্মাণ করে। মূল এক্সপ্রেসওয়েটি চার লেনের। সেতুর দুই পাশে ধীরগতির যানবাহন চলাচলের জন্য সাড়ে পাঁচ মিটার প্রশস্ত সড়ক রাখা হয়েছে।

জংশন তালিকা
-----------

| জেলা | স্থান | কি.মি | মাইল | গন্তব্য | নোট |
| --- | --- | --- | --- | --- | --- |
| ঢাকা জেলা | যাত্রাবাড়ি |  |  |   এন১ |  |
| মুন্সীগঞ্জ জেলা | মাওয়া |  |  |  |  |
| শরীয়তপুর জেলা | জাজিরা |  |  |  |  |
| মাদারীপুর জেলা | শিবচর |  |  |  |  |
| ফরিদপুর জেলা | ভাঙ্গা |  |  |   এন৮০৪ |  |

তথ্যসূত্র
---------

1. 1 2  মালাকার, দীপু। "ঢাকা থেকে ভাঙ্গা এক ঘণ্টায়"। *প্রথম আলো*। সংগ্রহের তারিখ ৮ ফেব্রুয়ারি ২০২১।
2. ↑  মাসুম, ওবায়দুর। "জাতির পিতার নামে ঢাকা-মাওয়া এক্সপ্রেসওয়ে"। *bangla.bdnews24.com*। সংগ্রহের তারিখ ২ জুলাই ২০২২।
ফনী ভূষণ মজুমদার নিবন্ধের সাথে বিভ্রান্ত হবেন না।
**ফণী মজুমদার** (২৮ ডিসেম্বর ১৯১১-১৬ মে ১৯৯৪) ভারতের হিন্দি চলচ্চিত্র জগতের কিংবদন্তি চিত্রপরিচালক, চিত্রনাট্যকার ও প্রযোজক।, ১৯৩৮ খ্রিস্টাব্দে তার পরিচালিত প্রথম ছবি*স্ট্রিট সিঙ্গার*-এ ( কে এল সাইগলের গাওয়া *বাবুল মোরা নাইহার টুটহি যায়* বিশেষ জনপ্রিয় হয়। তিনি সিঙ্গাপুরেও কাজ করেছিলেন। সেখানে তিনি ১৯৫৫ খ্রিস্টাব্দে *হ্যাং টুয়া* মালয় ভাষায় তৈরি করেছিলেন, যা সপ্তম বার্লিন আন্তর্জাতিক চলচ্চিত্র উৎসবে গোল্ডেন বিয়ারের জন্য মনোনীত হয়েছিল।

জন্ম ও প্রারম্ভিক জীবন
----------------------

ফণী মজুমদারের জন্ম বৃটিশ ভারতের অধুনা বাংলাদেশের রংপুরে। তাঁদের বাড়ি ছিল ফরিদপুরে। পিতা শীতলচন্দ্র মজুমদার রংপুরের গোবিন্দগঞ্জ হাইস্কুলের প্রধানশিক্ষক ছিলেন। তিনি রংপুরের কারমাইকেল কলেজ থেকে আই.এ পাশ করেন। এরপর টাইপরাইটিং ও শর্টহ্যান্ড শিক্ষা করেন।

কর্মজীবন
--------

১৯৩০ খ্রিস্টাব্দে তিনি কলকাতায় বীরেন্দ্রনাথ সরকার প্রতিষ্ঠিত  নিউ থিয়েটার্সে  প্রমথেশ বড়ুয়ার সহকারী হিসাবে 'দেবদাস', 'গৃহদাহ', 'মায়া', 'মুক্তি' প্রভৃতি হিন্দি ও বাংলা সংস্করণে কাজ করেন। ১৯৩৮ খ্রিস্টাব্দে *স্ট্রিট সিঙ্গার*-এর জনপ্রিয়তার পর এরই বাংলা সংস্করণে *সাথী*র নায়ক ও নায়িকা ছিলেন যথাক্রমে সায়গল ও কাননবালা। এরপর একে একে মুক্তি পায় তার পরিচালিত 'কপালকুণ্ডলা' (হিন্দি ১৯৩৯), 'ডাক্তার'(বাংলা ও হিন্দিতে ১৯৪০), 'আরতি' প্রভৃতি ছবি। কলকাতায় তার শেষ বাংলা ছবি 'অপরাধ' মুক্তি পায় ১৯৪২ খ্রিস্টাব্দে। ১৯৪১ খ্রিস্টাব্দে তিনি বোম্বাই বর্তমানে মুম্বই চলে যান এবং সেখানে 'বোম্বাই টকীজে' কাজ করতে থাকেন। সেখানে তার পরিচালিত হিন্দি ছবি 'তমন্না', 'মোহাব্বত', 'মীনা', 'দেবদাসী', 'দূর চলে', 'ইনসাফ', 'হাম ভি ইনসান হ্যায়', 'আন্দোলন', 'গুঞ্জ', 'তামাসা', 'বাদবান', 'ধোবী ডক্টর', 'আকাশদীপ', 'উঁচে লোগ' প্রভৃতি।

কর্মজীবনে মধ্যপর্বে বিদেশি সংস্থায় কাজ নিয়ে দীর্ঘদিন ইন্দোনেশিয়া, সুমাত্রা, জাভায় কাটিয়েছেন। বিভিন্ন ভাষায় ছবি তৈরিতে তার দক্ষতা ছিল। পাঞ্জাবি, ইংরেজি, মারঠি, মালয়, চীনা, মাগধি, মৈথিলি প্রভৃতি ভাষায় তিনি ছবি করেছেন।

দূরদর্শনে রামানন্দ সাগর পরিচালিত মেগাধারাবাহিক **রামায়ণ**-এর চিত্রনাট্য তৈরির পর্বে গবেষণার পুরো কাজটা তিনিই করেন। একাধিক দূরদর্শন ধারাবাহিকের চিত্রনাট্যও তিনি রচনা করেছেন। তার পরিচালিত একাধিক ছবি একাধিক রাষ্ট্রীয় পুরস্কার লাভ করেছিল।

খ্যাতনামা অভিনেত্রী মণিকা দেসাই তার স্ত্রী।

ফিল্মোগ্রাফি
------------

পুরস্কার
--------

* জাতীয় চলচ্চিত্র পুরস্কার

তথ্যসূত্র
---------

1. ↑  "Obituary: Phani Majumdar"। The Independent। ২২ জুন ১৯৯৪।
2. ↑  Awards IMDb

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জার্মানি
* মার্কিন যুক্তরাষ্ট্র
* নেদারল্যান্ডস

 |
| অন্যান্য | 
* ট্রোভ (অস্ট্রেলিয়া)
	+ ১

 |
লোভাছড়া
**লোভাছড়া** সিলেটের কানাইঘাট উপজেলার লক্ষ্মীপ্রসাদ ইউনিয়নে অবস্থিত এক মনোহরিণী স্থান। মূলত এর নাম *লোভাছড়া চা বাগান*। আর এই চা বাগানের সূত্র ধরেই পুরো গোটা একটা বিশাল এলাকার নাম হয়েছে লোভাছড়া।

অবস্থান
-------

মুলাদি বাজার যাওয়ার পথেই পড়বে "লোভাছড়া চা বাগান"। কানাইঘাট উপজেলার লক্ষীপ্রসাদ ইউনিয়নের অর্ন্তভূক্ত এই সীমান্তবর্তী লোভাছড়া নদীর পাশেই ব্রিটিশ আমলে প্রায় ১৮৩৯ একর জমির উপর ইংরেজ মালিকানায় গড়ে ওঠে লোভাছড়া চা-বাগান। বাগানের উত্তরে ভারতের মেঘালয় রাজ্য এবং পশ্চিমে বাংলাদেশের একটি সুন্দর পিকনিক স্পট ও লালাখাল চা-বাগান অবস্থিত।  পাহাড়ের কোল জুড়ে গাছপালার সবুজ বর্ণিল রঙয়ে আচ্ছাদিত হয়ে আছে লোভাছড়া চা-বাগান।

বর্ণনা
------

চা বাগান, প্রাকৃতিক লেক ও ঝরনা, ঝুলন্তসেতু, মীরাপিং শাহর মাজার, মোগল রাজা-রানির পুরাকীর্তি, প্রাচীন দীঘি, পাথর কোয়ারি ও বন বিভাগের সামাজিক বনায়ন। লোভাছড়ার চা বাগান রাস্তার দুই পাশে সারি সারি গাছ, ঘন সবুজ বনানী প্রাকৃতিক লেক আর স্বচ্ছ পানির ঝরনা। বাংলাদেশের উত্তর-পূর্ব সীমান্ত এলাকায় খাসিয়া-জৈইন্তা পাহাড়ের পাদদেশে রয়েছে বালুভরা বেশ কিছু স্বচ্ছ পানির নদী। এরমধ্যে লোভা নদী অন্যতম। লোভার মুখ হচ্ছে সুরমা ও লোভা নদীর সঙ্গমস্থল। পাহাড়, মেঘ আর স্বচ্ছ নদীর পানির সঙ্গে নীল আকাশের মিতালি।

আরও দেখুন
---------

* বিছানাকান্দি
* লালাখাল
* পরিকুণ্ড ঝর্ণা

তথ্যসূত্র
---------

1. ↑  লোভাছড়া, রিংসবিডি। পরিদর্শনের তারিখ: জুলাই ১৫, ২০১৭।
2. ↑  "মৌনমুখর 'লোভাছড়া'"। *NTV Online*। ২০১৯-০৬-২১ তারিখে মূল থেকে আর্কাইভ করা। সংগ্রহের তারিখ ২০১৯-০৬-২১।
3. ↑  লোভাছড়া  ওয়েব্যাক মেশিনে আর্কাইভকৃত ৩ অক্টোবর ২০১৭ তারিখে, সিলেটভিউ। পরিদর্শনের তারিখ: জুলাই ১৫, ২০১৭।
4. ↑  "পর্যটকদের নতুন আকর্ষণ লোভাছড়া"। *jagonews24.com* (ইংরেজি ভাষায়)। সংগ্রহের তারিখ ২০১৯-০৬-২১।
5. ↑  "অপরূপ লোভাছড়া"। *প্রথম আলো*। সংগ্রহের তারিখ ২০১৯-০৬-২১।
6. ↑  ডটকম, ফারুখ আহমেদ বিডিনিউজ টোয়েন্টিফোর। "লোভা নদীতে একদিন"। *bangla.bdnews24.com*। ২০১৯-০৬-২১ তারিখে মূল থেকে আর্কাইভ করা। সংগ্রহের তারিখ ২০১৯-০৬-২১।
7. ↑  "লোভাছড়ার নিসর্গে নৌবিহার"। *Jugantor*। সংগ্রহের তারিখ ২০১৯-০৬-২১।
**লোকায়ন জীবন বৈচিত্র্য জাদুঘর** বাংলাদেশের প্রান্তিক শ্রমজীবি মানুষের জীবনবৈচিত্র্য ও গ্রামীণ লোকজ সংস্কৃতি সংরক্ষার্থে বেসরকারি প্রতিষ্ঠান ইএসডিওর উদ্যোগে গঠিত একটি জাদুঘর।

অবস্থান
-------

ঠাকুরগাঁও সদর উপজেলা শহর থেকে ৪ কিলোমিটার উত্তরে আকচা ইউনিয়নের পূর্ব আকচা গ্রামের নৈসর্গিক পরিবেশে গড়ে তোলা হয়েছে এই জাদুঘর।

ইতিহাস
------

লোকজ সংস্কৃতি ও শ্রমজীবী মানুষের জীবন-জীবিকা ও সংগ্রামে ব্যবহৃত বৈচিত্র্য সব উপকরণভিত্তিক এই জাদুঘরের যাত্রা শুরু হয় ২০০৬ সালে। তৃণমূল লোকজ গ্যালারি দিয়ে এই জাদুঘরের যাত্রা শুরু হলেও পরবর্তিতে আরো তিনটি গ্যালারি সংযোজন করা হয়। বর্তমানে এই জাদুঘরের গ্যালারি সমূহ হলো তৃণমূল লোকজ গ্যালারি, সমতলের ক্ষুদ্র নৃ-গোষ্ঠী গ্যালারি, নদী গ্যালারি, এবং মুক্তিযুদ্ধ গ্যালারি।

বিবরণ
-----

### তৃণমূল লোকজ গ্যালারি

তৃণমূল লোকজ গ্যালারিতে রয়েছে শ্রমজীবী মানুষের জীবন জীবিকা, হাসি কান্না ও বিনোদনের বিচিত্র উপকরণ। এখানে প্রদর্শিত উল্লেখযোগ্য উপকরণের মধ্যে রয়েছে কৃষিজ উপকরণ, ভেষজ এবং সংস্কারযুক্ত চিকিৎসা উপকরণ, বিভিন্ন সময়ের মুদ্রা, কাগজি নোট, অলংকার, গৃহস্থলী উপকরণ, বৈবাহিক উপকরণ,মৃৎ শিল্প। এছাড়াও রয়েছে পালকি, গরুর গাড়ি, হাপড়, ঢেঁকির মত বিলুপ্তপ্রায় গ্রামীণ উপকরণ।

### সমতলের ক্ষুদ্র নৃ-গোষ্ঠী গ্যালারি

সাঁওতাল, ওঁরা, মুরং ইতাদি ক্ষুদ্র নৃ-গোষ্ঠীর জীবনযাপন, সংস্কৃতি, বাসস্থান ও পোশাক, খাদ্যাভ্যাস, পেশা, উৎসব সামাজিক আচার-অনুষ্ঠানের বিভিন্ন উপকরণে সমৃদ্ধ গ্যালারিটি। সমতলের ক্ষুদ্র নৃ-গোষ্ঠী সংক্রান্ত কিছু গুরুত্বপূর্ণ তথ্যও এ গ্যালারিতে প্রদর্শন করা হয়েছে।

### নদী গ্যালারি

বাংলাদেশে নদীমাতৃক দেশ। এদেশের অধিকাংশ মানুষের জীবন জীবিকায় ওতপ্রোত ভাবে জড়িয়ে আছে নদী ও তার পানি। প্রকৃতির খামখেয়ালিপনা ও মানুষের অসচেতনতায় হারিয়ে গেছে অনেক নদী। বাংলাদেশের ২০০ টি নদীর পানি এই গ্যালারিতে সংরক্ষিত আছে। এর মধ্যে যেমন রয়েছে বর্তমানে বহমান নদীর পানি, তেমনি রয়েছে সম্প্রতি হারিয়ে যাওয়া নদীর পানি। এখানে আরো রয়েছে আরব সাগর, নীল সাগর, বঙ্গোপসাগরের পানি।

নদীর পানি ছাড়াও এই গ্যালারি রয়েছে নদীভিত্তিক বিভিন্ন পেশাজীবি মানুষের নানান উপকরণ, বাংলাদেশের নদ-নদীর তালিকা, বিভিন্ন ধরনের নৌকা, নদীভিত্তিক উৎসব, মৎস্য, জলজ উদ্ভিদ ইত্যাদি সম্পর্কিত নানা তথ্য।

### মুক্তিযুদ্ধ গ্যালারি

মুক্তিযুদ্ধ গ্যালারিতে ১৭৫৭ সালের পলাশী যুদ্ধ থেকে শুরু করে ১৯৭১ সালের মহান মুক্তিযুদ্ধের মাধ্যমে আমাদের অর্জন সমূহের বিভিন্ন ইতিহাস, আলোকচিত্র, পত্রপত্রিকায় প্রকাশিত বিভিন্ন সংবাদ ইত্যাদি প্রদর্শন করা হয়েছে। এখানে রয়েছে মহান মুক্তিযুদ্ধে মুক্তিযোদ্ধাদের ব্যবহৃত বিভিন্ন উপকরণ, রণাঙ্গনের ইতিহাস এবং ছোট ছোট বোতলে দেশের বিভিন্ন বধ্যভূমির মাটি।

এছাড়া এ গ্যালারির দোতলায় একটি আধুনিক মিলনায়তন, মুক্ত মঞ্চ ও মুক্তিযুদ্ধের তথ্য সমৃদ্ধ অডিও-ভিজ্যুয়াল গ্রন্থাগার এবং মুক্তিযুদ্ধ বিষয়ক চলচ্চিত্র এবং তথ্যচিত্র নিয়মিত প্রদর্শনের মাধ্যমে বিশেষত নতুন প্রজন্মের কাছে মুক্তিযুদ্ধের সঠিক ইতিহাস উপস্থাপনাই মুক্তিযুদ্ধ গ্যালারি মূল লক্ষ্য।

**লোকায়ন জীবন বৈচিত্র্য জাদুঘরের** উদ্যোগে প্রতিবছর জৈষ্ঠ্য মাসে ফল উৎসব, বর্ষার বরষা মঙ্গল উৎসব, মঙ্গা মোকাবেলায় আশ্বিন মাসে মঙ্গা কাল, অগ্রহায়ণে নবান্ন উৎসব, মাঘ মাসে পিঠা উৎসব এবং চৈত্র মাসে অনুষ্ঠিত হয় ৩ দিনব্যাপী লোকজ মেলা ও কবিগানের উৎসব।

তথ্যসূত্র
---------

* , প্রথম আলো
* [*স্থায়ীভাবে অকার্যকর সংযোগ*], দৈনিক ইত্তেফাক
* ওয়েব্যাক মেশিনে আর্কাইভকৃত ৫ নভেম্বর ২০১৭ তারিখে, বিডিনিউজ২৪.কম
এই নিবন্ধটি the mountain in South Africa সম্পর্কে। other uses জন্য Table Mountain (disambiguation) দেখুন।

**টেবিল টেবিল** (Khoekhoe: ***Huriǂoaxa***, আক্ষরিক 'sea-emerging'; আফ্রিকান্স: ***Tafelberg***) একটি সমতল-শীর্ষ পর্বত যা দক্ষিণ আফ্রিকার কেপ টাউন শহরকে উপেক্ষা করে একটি বিশিষ্ট ল্যান্ডমার্ক তৈরি করে। এটি একটি উল্লেখযোগ্য পর্যটন আকর্ষণ, যেখানে বহু দর্শক ক্যাবলওয়ে ব্যবহার করে বা হাইকিং করে পর্বতের শীর্ষে ব্রমণ করেন। টেবিল পর্বত জাতীয় উদ্যান হল দক্ষিণ আফ্রিকার সবচেয়ে বহুল পরিদর্শনকৃত জাতীয় উদ্যান, প্রতি বছর বিভিন্ন ক্রিয়াকলাপের জন্য ৪.২ মিলিয়ন লোক এখানে আসেন। পর্বতটিতে ৮,২০০টি উদ্ভিদের প্রজাতি রয়েছে, যার মধ্যে প্রায় ৮০% ফাইনবোস, যার অর্থ সূক্ষ্ম গুল্ম। এটি টেবিল পর্বত জাতীয় উদ্যানের অংশ, এবং পূর্বে খো-ভাষী গোষ্ঠী, যেমন !Uriǁʼaes (the "উচ্চ গোষ্ঠী") দ্বারা বিস্তৃত জমিগুলির অংশ ছিল। এটি বেশিরভাগ স্থানীয় প্রাণিকুল এবং উদ্ভিদের একটি বড় অ্যারের আবাসস্থল।

বৈশিষ্ট্য
---------

টেবিল পর্বতের প্রধান বৈশিষ্ট্য হল এর সমতল মালভূমি প্রায় তিন কিলোমিটার তিন কিলোমিটার (২ মা) পাশ থেকে একপাশে, খাড়া পাহাড়ের কিনারা। মালভূমিটি, পূর্বে ডেভিল'স পিক এবং পশ্চিমে সিংহের মাথা দ্বারা সংলগ্ন, কেপ টাউনের একটি নাটকীয় পটভূমি তৈরি করে। পাহাড়ি উচ্চতার এই বিস্তৃত ঝাড়ু, সিগন্যাল পাহাড় সহ, সিটি বোল এবং টেবিল উপসাগর বন্দরের প্রাকৃতিক অ্যাম্ফিথিয়েটার গঠন করে। টেবিল পর্বতের সর্বোচ্চ বিন্দুটি মালভূমির পূর্ব প্রান্তের দিকে এবং ম্যাক্লিয়ার বিকন দ্বারা চিহ্নিত করা হয়েছে, ত্রিকোণমিতিক জরিপের জন্য স্যার থমাস ম্যাক্লিয়ার ১৯৬৫ সালে নির্মিত একটি পাথরের কেয়ারন। এটি সমুদ্রপৃষ্ঠ থেকে ১,০৮৬ মিটার (৩,৫৬৩ ফু) উপরে এবং মালভূমির পশ্চিম প্রান্তে অবস্থিত কেবল স্টেশন থেকে প্রায় ১৯ মিটার (৬২ ফু) উঁচু।

আরও দেখুন
---------

* টেবিল পর্বত জাতীয় উদ্যান
* 
* পশ্চিম কেপ
* 
* ডেভিলস পিক
* সিংহের মাথা
* 
*

পাদটীকা
-------

তথ্যসূত্র
---------

1. ↑  *3318CD Cape Town* (মানচিত্র) (9th সংস্করণ)। 1:50,000। Topographical। Chief Directorate: National Geo-spatial Information। ২০০০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Table Mountain in Cape Town"। *vibescout.com* (ইংরেজি ভাষায়)। সংগ্রহের তারিখ ২০১৭-১১-০৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "33 cool facts about Table Mountain"। *news.uct.ac.za* (ইংরেজি ভাষায়)। সংগ্রহের তারিখ ২০২১-১০-১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "15 Things You Didn't Know About Table Mountain"। কেপটাউন ম্যাগাজিন। ৪ অক্টোবর ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিমিডিয়া কমন্সে **টেবিল পর্বত** সংক্রান্ত মিডিয়া রয়েছে।

উইকিভ্রমণে ***টেবিল পর্বত*** সম্পর্কিত ভ্রমণ নির্দেশিকা রয়েছে।

* Table Mountain National Park official site
* Table Mountain Aerial Cableway official site

| * দে
* স
নতুন প্রাকৃতিক সপ্তাচার্য |
| --- |
| 
* আমাজন অরণ্য ও নদী
* হা লং উপসাগর
* ইগুয়াসু/গুয়ারিয়া জলপ্রপাত
* চেজু দ্বীপ
* কোমোডো দ্বীপ
* পুয়ের্তো প্রিন্সেসা ভূগর্ভস্থ নদী
* টেবিল পর্বত

 |

টেমপ্লেট:Cape Town
টেমপ্লেট:Table Mountain National Park

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* ইসরায়েল
* মার্কিন যুক্তরাষ্ট্র

 |
"**শোনো একটি মুজিবরের থেকে**" হলো ১৯৭১ সালে প্রকাশিত একটি বাংলা ভাষার ভারতীয় গান যা প্রথম ২২ এপ্রিল তারিখে আকাশবাণী কলকাতায় সম্প্রচারিত হয়। আধুনিক এই সঙ্গীতের শিল্পী ও সুরকার ছিলেন অংশুমান রায়। গানটির গীতিকার ছিলেন গৌরীপ্রসন্ন মজুমদার। গানটি হিন্দুস্তান রেকর্ডে রেকর্ড করা হয়েছে। এটি শেখ মুজিবুর রহমান সম্পর্কে দ্বিতীয় গান যা সেসময় ভারত ও বাংলাদেশে জনপ্রিয় হয়। গানটি বাংলাদেশের মুক্তিযুদ্ধের সময় দেশের মানুষকে অনুপ্রাণিত করে।

পটভূমি
------

১৩ এপ্রিল ১৯৭১ তারিখে, কণ্ঠশিল্পী অংশুমান রায়, গীতিকার গৌরীপ্রসন্ন মজুমদার, কণ্ঠশিল্পী দিনেন্দ্র চৌধুরী ও আকাশবাণী কলকাতার প্রযোজক উপেন তরফদার কলকাতার পদ্মশ্রী নামক একটি চলচ্চিত্র প্রেক্ষাগৃহের কাছে অবস্থিত একটি চায়ের দোকানে বসে বসে আড্ডা দিচ্ছিলেন। এ সময় তারা একাত্তরে পূর্ব পাকিস্তানের পরিস্থিতি নিয়ে আলোচনা করছিলেন। আড্ডার সময় উপেন তরফদার টেপ রেকর্ডারে সাতই মার্চের ভাষণ সবাইকে শোনান। এরপর রেডিও স্টেশন থেকে বক্তৃতা সম্প্রচারের সময় এর দৈর্ঘ্য কম হওয়ায় সাথে একটি গান শোনানোর ইচ্ছা প্রকাশ করেন। তারপর গৌরীপ্রসন্ন মজুমদার গানের কথা লিখেন। অংশুমান রায় তখন গানের কথার উপর ভিত্তি করে একটি গান গাওয়ার সিদ্ধান্ত নেন, যেটি তিনি নিজেই সুর করেন।

সম্প্রচার ও রেকর্ড
------------------

গানটি শেষ হওয়ার পর, পূর্ণদাস রোডে আকাশবাণীর সংবাদ পাঠক দেবদুলাল ব্যানার্জির বাড়িতে গানটি অংশুমান গেয়ে শোনান। সেসময় উপেন তরফদার স্পুল রেকর্ডার ব্যবহার করে গানটি রেকর্ড করেন। গানটি রেকর্ড করার দিনই তিনি ‘সংবাদ বিচিত্রা’ অনুষ্ঠানে বক্তৃতা সম্প্রচারের সময় আকাশবাণী কলকাতার রেডিও স্টেশন থেকে গানটি প্রচারের সিদ্ধান্ত নেন। প্রচারের নয় দিন পর, গানটি আনুষ্ঠানিকভাবে হিন্দুস্তান রেকর্ড নামে একটি স্টুডিওতে রেকর্ড করা হয়। সেই সময়ে দিনেন্দ্র চৌধুরী পরিচালিত গানটি ইংরেজিতে আলাদাভাবে রেকর্ড করা হয়।

অর্জন
-----

| বছর | পুরস্কার | মনোনয়ন | শ্রেণী | রেফ |
| --- | --- | --- | --- | --- |
| ২০১২ | মরণোত্তর রাষ্ট্রীয় সম্মান | অংশুমান রায় | গানের জন্য |  |
| মরণোত্তর মুক্তিযোদ্ধা সম্মাননা |

তথ্যসূত্র
---------

1. 1 2 3  ভট্টশালী, অমিতাভ (১৭ মার্চ ২০১৯)। "চায়ের আড্ডায় সিগারেটের কাগজে যেভাবে জন্ম হয় 'শোন একটি মুজিবরের থেকে' গানটির"। *বিবিসি*। সংগ্রহের তারিখ ২৯ জুলাই ২০২২।
2. ↑  বিধান চন্দ্র পাল (১২ মার্চ ২০১৭)। "বঙ্গবন্ধুকে নিয়ে ভারতীয় গীতিকারের 'প্রথম গান'"। *ঢাকাটাইমস২৪.কম*। ঢাকা টাইমস। সংগ্রহের তারিখ ২৯ জুলাই ২০২২।
3. ↑  "'বঙ্গবন্ধু আর বাংলাদেশ- শোক হোক শক্তি'"। *চ্যানেলআইঅনলাইন.কম*। চ্যানেল আই। ১৬ আগস্ট ২০১৬। সংগ্রহের তারিখ ২৮ জুলাই ২০২২।
4. ↑  সাদ, সাইমুম (১৬ মার্চ ২০২২)। "'শোনো একটি মুজিবরের থেকে' গানটি যেভাবে এল"। *বিডিনিউজ২৪.কম*। সংগ্রহের তারিখ ২৯ জুলাই ২০২২।
5. 1 2  সরদার, ভাষ্কর (৭ ডিসেম্বর ২০১৫)। "সেই গানের ইতিহাস: শোনো, একটি মুজিবুরের থেকে লক্ষ মুজিবুরের..."। *বাংলানিউজ২৪.কম*। সংগ্রহের তারিখ ২৯ জুলাই ২০২২।